CELEX: 52020DP0217
Language: lt
Date: 1600214400000
Title: Europos Parlamento sprendimas neprieštarauti Komisijos reglamento, kuriuo dėl 16-ojo tarptautinio finansinės atskaitomybės standarto iš dalies keičiamas Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, projektui (D067917/01 – 2020/2712(RPS))

2021 9 22   
            
            
               LT
            
            
               Europos Sąjungos oficialusis leidinys
            
            
               C 385/39
            
         
      P9_TA(2020)0217
      Neprieštaravimas įgyvendinimo aktui: 16-ojo tarptautinio finansinės atskaitomybės standarto pakeitimai
      Europos Parlamento sprendimas neprieštarauti Komisijos reglamento, kuriuo dėl 16-ojo tarptautinio finansinės atskaitomybės standarto iš dalies keičiamas Komisijos reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, projektui (D067917/01 – 2020/2712(RPS))
      (2021/C 385/04)
      
         Europos Parlamentas,
      
      
                  —
               
               
                  atsižvelgdamas į Komisijos reglamento projektą (D067917/01,
               
            
                  —
               
               
                  atsižvelgdamas į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
               
            
                  —
               
               
                  atsižvelgdamas į 2020 m. liepos 8 d. Komisijos laišką, kuriame ji prašo pareikšti, jog Parlamentas neprieštaraus reglamento projektui,
               
            
                  —
               
               
                  atsižvelgdamas į Ekonomikos ir pinigų politikos komiteto 2020 m. rugsėjo 2 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (2), 5a straipsnį,
               
            
                  —
               
               
                  atsižvelgdamas į Darbo tvarkos taisyklių 112 straipsnio 4 dalies d punktą ir 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto nuomonę,
               
            
                  A.
               
               
                  kadangi 2020 m. gegužės 28 d. Tarptautinių apskaitos standartų valdyba (TASV) paskelbė su COVID-19 susijusias nuomos lengvatas (16-ojo tarptautinio finansinės atskaitomybės standarto (TFAS) dėl nuomos pakeitimus); kadangi 16-ojo TFAS pakeitimuose numatyta neprivaloma laikina su COVID-19 susijusi veiklos parama nuomininkams, kurie gali pasinaudoti nuomos mokesčių atostogomis, nepakenkiant įmonių teikiamos finansinės informacijos svarbai ir naudingumui;
               
            
                  B.
               
               
                  kadangi Europos finansinės atskaitomybės patariamoji grupė (EFRAG) 2020 m. birželio 2 d. Komisijai pateikė pritariamojo pobūdžio rekomendaciją dėl 16-ojo TFAS pakeitimų;
               
            
                  C.
               
               
                  kadangi Komisija padarė išvadą, kad 16-ojo TFAS pakeitimai atitinka techninius priėmimo kriterijus, kaip reikalaujama Reglamento (EB) Nr. 1606/2002 3 straipsnio 2 dalyje;
               
            
                  D.
               
               
                  kadangi 2020 m. liepos 2 d. Apskaitos reguliavimo komitetas pateikė teigiamą nuomonę dėl 16-ojo TFAS pakeitimų;
               
            
                  E.
               
               
                  kadangi TASV nustatė 2020 m. birželio 1 d. kaip 16-ojo TFAS pakeitimų įsigaliojimo datą, tačiau juos galima pradėti taikyti anksčiau; kadangi iš dalies pakeisto reglamento nuostatos turėtų būti taikomos atgaline data, kad atitinkamiems emitentams būtų užtikrintas teisinis tikrumas ir suderinamumas su kitais apskaitos standartais, kaip nustatyta 2008 m. lapkričio 3 d. Komisijos reglamente (EB) Nr. 1126/2008, priimančiame tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002 (3); kadangi EFRAG ir Komisijos tarnybų konsultacijos parodė didelį susidomėjimą ankstyvu pusmečio finansinių ataskaitų už laikotarpius, kurie baigiasi 2020 m. birželio 30 d., taikymu;
               
            
               
                  1.
               
               
                  pareiškia, jog neprieštarauja Komisijos reglamento projektui;
               
            
               
                  2.
               
               
                  paveda Pirmininkui perduoti šį sprendimą Komisijai ir susipažinti – Tarybai.
               
            
         (1)  OL L 243, 2002 9 11, p. 1.
      
         (2)  OL L 184, 1999 7 17, p. 23.
      
         (3)  OL L 320, 2008 11 29, p. 1.